Caminades.info

Cim del turó de Can Pasqual 468 m (Barcelonès) - Cicle Meridià Verd (13a sortida)
2024-11-30 07:30 - 14:00 (Europe/Madrid)
Llocs de pas:
Vallvidrera – Mina Grott – Casa del Guarda – Pantà de Vallvidrera – Turó de Can Pasqual – Can Masdemont – Turó d’en Mates – Coll de Can Cuiàs – Font de Can Llevallol – Font de Can Espinagosa – Font de Sant Ramon – Ermita de Santa Maria de Vallvidrera.
Llocs d’interès
Parc Natural de la Serra de Collserola. S’estén entre els rius Besòs i Llobregat amb una superfície protegida d’11.000 ha. El nom de Collserola ve dels topònims; Coll i de S’Erola. (erola pla petit al cim d’una muntanya). El parc fou creat l’any 1987 i gestionat pels nou municipis que l’envolten. Conté una gran diversitat d’espècies en flora i fauna.
Mina Grott. Es va construir l’any 1855 per portar aigua del pantà de Vallvidrera a l’antic municipi de Sarrià. Als inicis del segle XX, es va ampliar el túnel per transformar-lo en un trenet que pujava els barcelonins a la zona d’oci dels voltants del pantà. La instal·lació va funcionar fins a l’any 1909.
El Pantà de Vallvidrera es va començar a construir l’any 1850 i es va acabar el 1860. Les dimensions de la presa son: 50 metres de llargada, 3 de gruix, i 15 d’alçada. Com s’ha dit abans es va construir per portar aigua a l’antic municipi de Sarrià, fins que va caure en desús. Entre els anys 2005-2006 va ser reformat íntegrament, per preservar la fauna i la flora de l’entorn, molt ric en amfibis, com la granota Reineta espècie protegida.
Actualment, la casa del Guarda serveix com espai d’interpretació del Pantà.
Turó de Can Pasqual. Malgrat la poca vista que es té actualment des del cim, no sempre ha estat així, quan es varen instal·lar la xarxa dels vèrtexs geodèsics a Catalunya, a mitjans del segle XVII, el cim estaria desforestat i la seva visió s’allargaria fins a 25 km.
-Fi de l’excursió-
Notes:
Dinarem a casa.
La pròxima excursió del Meridià Verd serà el gener de 2025, al cim de Sant Antoni d’Albinyana.

Més informació a la web del CEP

Punt de trobada a les 7.30 h:
Aparcament de l’Arxiu Comarcal de l’Alt Penedès

Informació Addicional:

Organitza: Centre Excursionista del Penedès
Desplaçament en cotxes particulars
Punt de trobada: Aparcament de l’Arxiu Comarcal (Vilafranca)
Hora sortida: 7.30 h
Dificultat: fàcil
Per participar-hi cal inscripció
Cal portar aigua i esmorzar
Dinarem a casa
